בס"ד

# מאגר שאלות לבחינה בתנ"ך דתי 2 יחידות ב 12 ש"ל

## חלק ראשון- במדבר

1. פרק ט- פסח שני

א. "וַיְדַבֵּר יְהֹוָה אֶל מֹשֶׁה בְּמִדְבַּר סִינַי בְּאֹהֶל מוֹעֵד בְּאֶחָד לַחֹדֶשׁ הַשֵּׁנִי בַּשָּׁנָה הַשֵּׁנִית לְצֵאתָם מֵאֶרֶץ מִצְרַיִם לֵאמֹר". (פרק א' פסוק א')

"וַיְדַבֵּר יְהֹוָה אֶל מֹשֶׁה בְמִדְבַּר סִינַי בַּשָּׁנָה הַשֵּׁנִית לְצֵאתָם מֵאֶרֶץ מִצְרַיִם בַּחֹדֶשׁ הָרִאשׁוֹן לֵאמֹר". (פרק ט' פסוק א')

1. כתוב בלשונך מהו הקושי המתעורר מההשוואה בין שני הפסוקים האלה?

2. ענה על קושי זה על פי פירוש שלמדת.

ב. עיין בפסוק ז "וַיֹּאמְרוּ הָאֲנָשִׁים הָהֵמָּה אֵלָיו אֲנַחְנוּ טְמֵאִים לְנֶפֶשׁ אָדָם לָמָּה נִגָּרַע לְבִלְתִּי הַקְרִיב אֶת קָרְבַּן יְהֹוָה בְּמֹעֲדוֹ בְּתוֹךְ בְּנֵי יִשְׂרָאֵל".

מהו השבח שאפשר ללמוד מפסוק זה על האנשים שפנו אל משה? ענה ע"פ אחד הפירושים שלמדת.

ג. עיין בבמדבר, פרק כ"ז, פסוקים א'-ה'.

מהו הדמיון בין הבקשה ממשה בפרק ט', (פסוק ז') ובין הבקשה של בנות צלפחד ממשה בפרק כ"ז? בסס את דבריך על דמיון בלשון הכתוב.

2. פרק י'- מסע בני ישראל במדבר

א. 1. אור החיים (לפסוק ב') שואל: "צריך לדעת למה הוצרך לחצוצרת למסע המחנות, הלא עיני כל ישראל על הענן, וכשיראוהו נוסע נוסעים". מהי השאלה של האור החיים התשובה על שאלתו?

2. "וביום שמחתכם ובמועדיכם...ותקעתם בחצוצרות" (פסוק י'). לאיזה צורך נצטוו ישראל לתקוע בחצוצרות ביום שמחה ובמועד? ענה על פי פרוש שלמדת.

ב. "ויאמר משה לחובב...לכה איתנו והטבנו לך" (פסוק כ"ט).

1. מיהו חובב, ומה משה מבקש ממנו?

2. "וְהָיָה כִּי תֵלֵךְ עִמָּנוּ וְהָיָה הַטּוֹב הַהוּא אֲשֶׁר יֵיטִיב ה' עִמָּנוּ וְהֵטַבְנוּ לָךְ" (פסוק ל"ב). מהי הטובה שמשה מבטיח לחובב? ענה על פי פירוש שלמדת.

ג. "וְהָיִיתָ לָּנוּ לְעֵינָיִם" (פסוק ל"א).

רשב"ם: "לתת לנו עצה טובה, כדכתיב 'וישמע יתרו' (שמות פרק י"ח, פסוק א)".

ראב"ע: "להראות הדרך".

ר' יוסף בכור שור: "שיאמרו הרואים אותך עימנו: לא לחינם הניח זה ארצו ומקומו אם לא שהקב"ה עימהם ויראו להילחם עימנו".

כתוב בלשונך לפי כל אחד מהפירושים האלה מדוע ביקש משה מחובב להישאר עם בני ישראל.

3. פרק י"א

א. "וַיְהִי הָעָם כְּמִתְאֹנְנִים רַע בְּאָזְנֵי יְהֹוָה וַיִּשְׁמַע יְהֹוָה וַיִּחַר אַפּוֹ וַתִּבְעַר בָּם אֵשׁ יְהֹוָה וַתֹּאכַל בִּקְצֵה הַמַּחֲנֶה".

על פי פירוש שלמדת למילים "בקצה המחנה", מי השפיע על העם? ומי גרם לו להתלונן?

ב. עיין בפסוקים ט"ז-י"ז, ובפירוש רש"י לפסוק י"ז "ושמתי עליהם - למה משה דומה באותה שעה? לנר שמונח על גבי מנורה והכול מדליקין ממנו ואין אורו חסר כלום".

1. הסבר את הנמשל למשל שבפירוש רש"י.

2. על פי פירוש שלמדת, כתוב את תוכן הנבואה של אלדד ומידד. (פסוק כ"ו).

ג. עיין בפרק י"ב פסוק ג "וְהָאִישׁ מֹשֶׁה עָנָיו מְאֹד מִכֹּל הָאָדָם אֲשֶׁר עַל פְּנֵי הָאֲדָמָה"

הסבר כיצד הענווה של משה באה לידי ביטוי באירוע המתואר בפרק י"א, (פסוקים כ"ד- כ"ט).

4. פרק י"ג- י"ד

א. עיין בפרק י"ג, פסוקים י"ז-כ'.לשליחת המרגלים היו שתי מטרות, מה הן?

1. הדגם כל אחת מן המטרות באמצעות ציטוט מן הפסוקים.

2. עיין בפרק י"ג, פסוקים כ"ה-ל"ג.צטט מפסוקים אלה דוגמה לדעה שהביעו המרגלים והשפיעה על העם.

ב. עיין בפרק י"ד, פסוקים ה'-ט'.

1. כיצד ניסו כלב ויהושע למנוע את העם מלחטוא?

2. עיין בפרק י"ד, פסוקים י"ג-ט"ז. כתוב מה טען משה כדי לשכנע את ה' להפחית מחומרת העונש לעם.

ג. כתוב דוגמה נוספת לאירוע שמתואר בספר במדבר שבו נענשו בני ישראל לפי עקרון "מידה כנגד מידה".

5. פרק ל"ב

א.עיין בפסוקים א'-ד'. מהי המילה החוזרת בפסוק א' ובפסוק ד', ומה אפשר ללמוד על בני גד ובני ראובן מן החזרה על מילה זו?

ב. עיין בפסוקים ח'-ט"ו .

1. בדברים שאמר משה לבני ראובן ולבני גד הוא סיפר בהרחבה על חטא המרגלים. לדעת משה, מהו העיקרון המשותף לחטא המרגלים ולבקשה של בני גד ובני ראובן?

2. "וַיִּגְּשׁוּ אֵלָיו וַיֹּאמְרוּ גִּדְרֹת צֹאן נִבְנֶה לְמִקְנֵנוּ פֹּה וְעָרִים לְטַפֵּנוּ" (פסוק ט"ז). "בְּנוּ לָכֶם עָרִים לְטַפְּכֶם וּגְדֵרֹת לְצֹנַאֲכֶם וְהַיֹּצֵא מִפִּיכֶם תַּעֲשׂוּ" (פסוק כ"ד).

על פי פירוש שלמדת, הסבר מהו המסר שרצה משה למסור לבני ראובן ובני גד באמצעות שינוי סדר הדברים שהם אמרו לו.

ג. עיין ביהושע, פרק כ"ב, פסוקים א'-ו.

תאר את התקיימות התנאי שקבע משה לבני גד ולבני ראובן.

6. פרק ט'

א. עיין בפרק ט', פסוק א', ובפרק א', פסוק א'.

1.מהי השאלה המתעוררת מקריאת שני הפסוקים?

2. על פי פירוש שלמדת, הסבר תשובה אפשרית על שאלה זו.

ב. "לָמָּה נִגָּרַע לְבִלְתִּי הַקְרִיב אֶת קָרְבַּן יְהֹוָה בְּמֹעֲדוֹ בְּתוֹךְ בְּנֵי יִשְׂרָאֵל". (פסוק ז')

1. שאלה זו מלמדת דבר־מה חיובי על האנשים שפנו אל משה. מהו?

2. "וַיֹּאמֶר אֲלֵהֶם מֹשֶׁה עִמְדוּ וְאֶשְׁמְעָה מַה יְצַוֶּה יְהֹוָה לָכֶם" (פסוק ח').

מה אפשר ללמוד על מדרגת הנבואה של משה מדבריו אלה?

ג. עיין בפרק כ"ז, פסוקים א'-ה'

1. ציין נקודת דמיון בין השאלה שהופנתה אל משה בפרק ט' ובין הבקשה של בנות צלפחד ממשה בפרק כ"ז.

2. מה היתה התגובה המיידית של משה על 2 פניות אלו?

7. פרק י"א

א. "וַיְהִי הָעָם כְּמִתְאֹנְנִים" (פסוק א'). מדוע התאוננו העם? ענה על פי פירוש שלמדת.

ב. עיין בפסוקים י'-י"ז.

1. לשם מה ציווה ה' את משה למנות שבעים איש מזקני ישראל?

2. עיין בפסוקים כ"ו-כ"ט.ענה על פי פירוש שלמדת, מדוע רצה יהושע לכלוא את אלדד ומידד?

ג. איזו תכונה של משה, המצוינת בפרק י"ב, באה לידי ביטוי בתגובה של משה על דברי יהושע בפרק י"א, פסוק כ"ט? בסס את תשובתך על הכתוב בשני הפרקים.

### 8. פרק ט"ז

א. "רַב לָכֶם כִּי כָל הָעֵדָה כֻּלָּם קְדֹשִׁים וּבְתוֹכָם ה' וּמַדּוּעַ תִּתְנַשְּׂאוּ עַל קְהַל ה'". (פסוק ג)

הסבר בלשונך את הטענה של קרח ועדתו כלפי משה ואהרן.

על פי פירוש שלמדת, מהו האירוע שהביא להתפרצות של מחלוקת קרח?

ב. עיין בפסוקים ה- ז

1. מהי המטרה של מבחן המחתות?

2. עיין בפסוקים כ"ח- ל"ב

"וַתִּפְתַּח הָאָרֶץ אֶת פִּיהָ וַתִּבְלַע אֹתָם וְאֶת בָּתֵּיהֶם", פסוק ל"ב לפי דברי משה, מה הוכיח לעם עונש זה?

ג. עיין בפסוק כ"ב

לפי דברי הרמב"ן: "וזאת דרך מבקשי רחמים שיקלו החטא מעל העם ונותנים אותו על היחיד הגורם, מפני שהוא חייב, על כל פנים".

1. לפי רמב"ן, מהי השאלה שדברי משה ואהרן מעוררים?

2. לפי הרמב"ן- מדוע אמרו זאת משה ואהרן?

9. פרק ט"ז-מרד קורח

א. 1. מי היו הטוענים נגד משה מלבד קֹרח?

2. על פי פירוש שלמדת, מדוע הם ערערו על מנהיגותו של משה דווקא בשלב זה במדבר?

ב. 1. "וַיִּשְׁמַע מֹשֶׁה וַיִּפֹּל עַל פָּנָיו" (פסוק ד'). מדוע נפל משה על פניו? כתוב שני פירושים.

2. הסבר את הפתגם "אוי לרשע אוי לשכנו", וכתוב כיצד פתגם זה בא לידי ביטוי בפרקנו.

ג. חזקוני (לפסוק ט"ו): 'אל תפן אל מנחתם'-מה שקלל משה לדתן ואבירם היינו טעמא(הסיבה היא), שכששלח משה לקרוא להם ואמרו 'לא נעלה', לא הייתה בדעתם לחזור בהם, שאפילו יאמר הקב"ה: בחרתי באהרון, עדיין היו מערערים על הכהונה. אבל את קורח וחמישים ומאתיים איש שקבלו עליהם לקחת איש מחתתו כסבורים היו שלא שלחו הקב"ה לאהרון אחיו אלא מדעתו עשה, לא רצה משה לקלל".

על פי החזקוני, מדוע ביקש משה מה' "אל תפן אל מנחתם" רק בנוגע לדתן ולאבירם ולא בנוגע לקורח וחמישים ומאתיים איש?

10. פרק ל"ב- הבקשה של בני גד ובני ראובן

א. עיין בפסוקים א- ה

1. מה ביקשו בני גד ובני ראובן ממשה? ציין שני חלקים בבקשתם.

2. בפסוקים א- ה המילה "מקנה" חוזרת ארבע פעמים.

על פי פירוש שלמדת, הסבר מה החזרה על מילה זו יכולה לרמוז.

ב. עיין בפסוקים ט"ז- כ"ד

ציין שני הבדלים בין ההצעה של בני גד ובני ראובן (פסוקים ט"ז-י"ט), ובין ההצעה של משה(פסוקים כ'-כ"ד). והסבר את המשמעות של כל אחד מההבדלים שציינת.

ג. עיין בפסוקים א'-ב' ובפירוש "כלי יקר".

"היה לו להקדים בני ראובן הבכור ... מתוך רום לבבם קפצו לדבר בראש לפני בני ראובן הבכור, כי כך טבע העושר שנותן רום לב לבעליו ... ועשיר הדיוט ... אינו חולק כבוד לבכור ולא לשום בעלי המעלה האמתית בחשבם כי על ידי העושר הוא מתרומם".

1. מהו הקושי בפסוק ב' שאותו מיישב הכלי יקר?

2. הסבר את יישוב הקושי.

11.פרק טו' פסוקים לט'-מ'

א. על פי הכתוב בפסוקים אלו מהי המטרה של מצוות ציצית?

ב.'וראיתם אתו וזכרתם את כל מצות ה'... למען תזכרו ועשיתם את כל מצוותי'

כיצד מצות ציצית מזכירה לאדם לקיים את כל מצוות ה?

ג.אבן עזרא 'רק לפי דעתי יותר הוא חייב להתעטף בציצית בשאר השעות משעת התפלה, למען יזכור ולא ישגה ולא יעשה עבירה בכל שעה , כי בשעת התפילה לא יעשה עברה'

מדוע לפי ה'אבן עזרא' חיוב ציצית שלא בשעת התפלה הוא יותר גדול מהחיוב ללבוש ציצית בשעת התפלה?

12.פרק ט- פסח שני

אנשים באו ושאלו את משה: 'למה נגרע לבלתי הקריב את קרבן ה' במועדו'

א.מה היה מצבם המיוחד של אנשים אלו, ומה הסיבה שאנשים אלו לא יכלו להקריב את קרבן פסח? (פסוקים יא'-טז')

ב.מה הייתה בקשתם של אנשים אלו ממשה?

ג. כיצד הגיב משה בתחילה על שאלתם?

ד. מהי התשובה שנתן ה' לשאלתם של האנשים שפנו אל משה?

13. פרק טז'- מחלוקת קרח , פרק יג'- חטא המרגלים.

רמח''ל במסילת ישרים (פרק יא') כותב:

'יתרה עליו חמדת הכבוד... כי אי אפשר לאדם לסבול ולראות עצמו פחות מחבריו ועל דבר זה נכשלו רבים ונאבדו... מי גרם לקרח שיאבד הוא וכל עדתו עמו אלא מפני הכבוד... וחכמים ז''ל הגידו לנו כי כל זה נמשך מפני שראה אליצפן בן עוזיאל נשיא והיה רוצה להיות הוא נשיא במקומו'

'הוא שגרם לפי דעת חכמים ז''ל אל המרגלים שיוציאו דבה על הארץ וגרמו מיתה להם ולכל דורם מיראתם פן ימעט כבודם בכניסת הארץ שלא יהיו הם נשיאים לישראל ויעמדו אחרים במקומם'

1. לפי חז''ל שהביא הרמח''ל מה הסיבה למחלוקת קורח?
2. לפי הרמח''ל מהי הסיבה לחטא המרגלים?

14. פרק יא'

'ויהי העם כמתאוננים רע באזני ה' וישמע ה' ויחר אפו ותבער בם אש ה' ותאכל בקצה המחנה'  
כתוב את שני הפרושים למילים 'בקצה המחנה'.

1. עיין בפסוקים טז'-יז' ובפרוש רש''י לפסוק יז':  
   'ושמתי עליהם למה דומה משה באותה שעה לנר שמונח על גבי מנורה והכל מדליקין ממנו ואין אורו חסר כלום'  
   הסבר את הנמשל למשל שבפירוש רש''י.
2. 'וירדתי ודברתי עמך שם ואצלתי מן הרוח אשר דברתי עליך ושמתי עליהם'

1. כיצד הגיע הנבואה לשבעים הזקנים?

2. במה שונה נבואת אלדד ומידד מנבואת שבעים הזקנים?

15..פרק יג'-יד': חטא המרגלים

1. כתוב 2 מהדברים שאמרו המרגלים כדי להפחיד את העם להיכנס לארץ.
2. במה חרגו המרגלים בתשובתם מן השליחות שניתנה להם?
3. מהו העונש שקיבלו המרגלים עצמם על התנהגותם?
4. מהו השכר שקיבלו יהושע וכלב בעקבות התנהגותם בפרשת המרגלים?

### 16.פרק טז- מחלוקת קרח ועדתו.

1. מדוע פנה משה לדתן ואבירם וכיצד הם הגיבו?
2. מדוע מזכיר משה ש'לא חמור אחד מהם נשאתי'?
3. מה נענשו החולקים על משה בעדת קורח (2 עונשים)?
4. מי ממשפחת קורח לא נבלע באדמה, ומדוע?

### 17.פרק לב': ירושת בני גד ובני ראובן

1. בני גד ובני ראובן מבקשים לא לעבור את הירדן, משה מסרב לבקשתם משני טעמים, מה הם?
2. מה התחייבו בני גד וראובן בתמורה לקבלת עבר הירדן?
3. מה בני ראובן וגד מקבלים על עצמם יותר מבקשת משה?

### 18. פרק טז- מחלוקת קרח ועדתו.

1. 1. מי האנשים שהצטרפו לקורח?

2.מדוע דווקא הם הצטרפו אליו?

ב. 1.מה המבחן של משה לקורח ועדתו?

2.לפי רש''י מדוע הציע משה דווקא מבחן זה?

## חלק שני- שאלות עיון בנביאים ראשונים

1. שמואל ב, פרקים ב,ה'-משיחת דוד למלך

א. רד"ק (לפרק ב, פסוק ד'): " 'וימשחו את דוד'-ואף על פי שכבר היה נמשח, בעת שקבלוהו עליהם למלך משחוהו".

1. מי משח את דוד בפעם הראשונה?

2. מדוע היה צורך במשיחה נוספת לפי פרוש הרד"ק?

ב. "וַיֵּלֶךְ הַמֶּלֶךְ וַאֲנָשָׁיו יְרוּשָׁלִַ ם אֶל הַיְבֻסִי יוֹשֵׁב הָאָרֶץ" (פרק ה', פסוק ו').

1. בעקבות איזה אירוע עלו דוד ואנשיו לירושלים ?

2. כתוב על פי פירוש שלמדת, מדוע בחר דוד בירושלים להיות עיר הבירה שלו?

ג. עיין בפרק ה', פסוקים ז'-י"ב, ובדברי רש"י שלפניך.

רש"י(פסוק י"ב): " 'וידע דוד'- בראותו כל מעשיו מצליחים, ומלכי אומות העולם שולחים לו מנחה". הסבר את הקשר שבין פסוקים ז-י"א ובין פסוק י"ב.

2. שמואל ב פרק ט"ו

א. עיין בפסוקים א'-ו'

1. ציין שתיים מן הפעולות שעשה אבשלום כדי להטות את לב העם אליו.

2. עיין בפסוקים ז'-י"ב. ציין שתיים מן הפעולות שעשה אבשלום עם פרוץ המרד כדי להצליח במשימתו.

ב. 1. לפי פירושים שלמדת, הסבר שניים מן הגורמים שהביאו את אבשלום למרוד באביו.

2.על פי פירוש שלמדת, מדוע ברח דוד מירושלים עם פרוץ המרד?

ג. עיין בפרק ט"ו, פסוקים י'-י"ח, ובפרק כ', פסוקים א'-ז'.

מהו ההבדל בין התגובה של דוד בפרוץ מרד שבע בן בכרי ובין התגובה של דוד בפרוץ מרד אבשלום?

### 3. שמואל ב, יז- מרד אבשלום

א. עיין בפרק י"ז, פסוקים א'-י"ד.

1. הסבר כיצד סייע חושי הארכי לדוד להינצל מאבשלום.

2. עיין בפרק י"ח, פסוקים ב'-ג'.

העם התנגד ליציאת דוד למלחמה. כתוב את שני הנימוקים של העם להתנגדות זו.

ב. "וַיְצַו הַמֶּלֶךְ אֶת יוֹאָב וְאֶת אֲבִישַׁי וְאֶת אִתַּי לֵאמֹר לְאַט לִי לַנַּעַר לְאַבְשָׁלוֹם וְכָל הָעָם שָׁמְעוּ בְּצַוֹּת הַמֶּלֶךְ אֶת כָּל הַשָּׂרִים עַל דְּבַר אַבְשָׁלוֹם" (פסוק ה).

1. על פי פירוש שלמדת, הסבר מדוע ביקש דוד להציל את חיי אבשלום.

2. עיין בפרק י"ט, פסוקים ו'-ז'.

יואב טען כי תגובת דוד על מות אבשלום אינה ראויה. הסבר בלשונך שניים מן הטיעונים של יואב.

ג. עיין בפרק י"ט, פסוקים י"ז-כ"ד, ובפרק כ', פסוקים א'-ב.'

1. מאיזה שבט היו שמעי בן גרא ושבע בן בכרי?

2. מהו ההבדל בין ההתנהגות של שמעי כלפי דוד ובין ההתנהגות של שבע כלפי דוד בפסוקים אלה?

4. שמואל ב פרק ט"ז

א.מדוע מרד אבשלום בדוד בחייו, ולא המתין עד שיירש אותו לאחר מותו, כתוב שתי סיבות שלמדת.

ב. עיין בפסוקים ז- י

1. מדוע התחיל את המרד דווקא בחברון?

2. בפסוקים י"ג-י"ח. מדוע ברח דוד מירושלים עם פרוץ המרד?

ג. עיין בפסוקים ל"א-ל"ו.

1. כתוב דוגמה אחת לפעולה של דוד המעידה על ביטחונו בה' ודוגמה אחת לפעולה המעידה על השתדלות אנושית.

2. עיין בפרק ט"ו, פסוקים י'-י"ח, ובפרק כ', פסוקים א'-ו'.

מהו ההבדל בין התגובה של דוד על מרד אבשלום ובין התגובה שלו על מרד שבע בן בכרי?

5. שמואל ב פרק כ"ד א.

א. עיין בפסוקים י"א-י"ד.

1. גד הנביא הורה לדוד לבחור בעונש אחד משלושה עונשים שהציע לו.

מה היו שלושת העונשים? וכמה זמן היה אמור להימשך כל אחד מהם?

2. מהו העונש שבחר דוד, ומה היה ההסבר שלו לבחירתו?

ב. עיין בפסוקים י"ח-כ"ה.

1. על פי הסבר שלמדת, מדוע התעקש דוד לקנות את גורן ארונה לקבל אותה חינם?

2. ציין מקום מקודש נוסף בארץ־ ישראל שנקנה בכסף.

ג. עיין בשמואל ב, פרק כ"א, פסוקים א'-י"ד.

ציין שתי נקודות דמיון בין ההתרחשות המתוארת בפרק כ"א ובין ההתרחשות המתוארת בפרק כ"ד.

ד. עיין בבראשית, פרק כ"ג, פסוקים א'-ט"ז.

1. ציין נקודות דמיון בין התנהגות ארונה ועפרון.

2. ציין נקודות דמיון בין התנהגות אברהם ודוד.

6. מלכים א, פרק ג' מלכות שלמה

א. עיין בפסוקים ה'-י"ד.

1.מה ביקש שלמה מה' בגבעון?

2. מה הבטיח ה' לשלמה בלי תנאי, ומה הבטיח ה' לשלמה בתנאי שיקיים את מצוות ה'?

ב. עיין בפסוקים ט"ז-כ"ה.

1. לשם מה מסופר על משפט הנשים מיד לאחר התגלות ה' לשלמה בגבעון?

2. מלבי"ם(לפסוק כ"ב): "וכלל בלשון שהאדם יקדים תמיד מה שהוא העיקר ויאחר את הטפל", על פי הכלל שבדברי מלבי"ם, הסבר כיצד זיהה שלמה את האם האמיתית?

ג. "מצודת דוד" (לפסוק כ"ה): "מתוך דבריהם הכיר המלך בחכמתו עם מי הדין ואמר ליושבים לפניו... ולאמת דבריו עשה הבחינה"

1. ע"פ מצודת דוד: הסבר כיצד קבע שלמה מי האם האמיתית?

2. לשם מה הורה שלמה לגזור את הילד החי?

7. מלכים א, פרק י"א – פילוג הממלכה

א. "וַיָּקֶם ה' שָׂטָן לִשְׁלֹמֹה" (פסוק י"ד)

1. הסבר את המושג "שטן" בהקשר זה, והבא שתי דוגמאות ל"שטנים" לשלמה מפרק זה.

2. מהו ההסבר לסתירה לכאורה, בין קיומם של "שטנים" לשלמה ובין דברי שלמה לחירם במלכים א' פרק ה', פסוק י"ח, "וְעַתָּה הֵנִיחַ יְהוָה אֱלֹהַי לִי מִסָּבִיב אֵין שָׂטָן וְאֵין פֶּגַע רָע".

ב. מה היה תפקידו של ירבעם בממלכת שלמה? מדוע רצה שלמה להורגו? והיכן מצא ירבעם מקלט?

ג. מה מסמלת קריעת השמלה בידי אחיה? הבא הסבר אחד.

8. מלכים א פרק י"ט- בריחת אליהו

א. עיין בפסוקים א- ח

1. מהי סיבת הבריחה של אליהו לפי פסוקים א- ה?

2. מהן שלוש המשימות המוטלות על אליהו לפי פסוקים ט"ו-י"ח?

ב. עיין בפסוקים ט- י"ב

1. "מַה לְּךָ פֹה אֵלִיָּהוּ" (פסוק ט)

על פי פירוש שלמדת, הסבר את שאלת ה' בפסוק זה.

2. על פי פירוש שלמדת, מה רצה ה' ללמד את אליהו בהתגלותו אליו?

ג. עיין ביונה, פרק ד' פסוקים א-ג

תאר נקודת דמיון בין ההתנהגות של אליהו בפרק י"ט, פסוק ד' ובין ההתנהגות של יונה. בסס את דבריך על הכתוב.

9. שמואל ב, פרק ה': כיבוש ירושלים

א. מדוע הפך דוד את ירושלים לעיר הבירה שלו?

ב. 'ויאמר לדוד לאמר: לא תבוא הנה כי אם הסירך העורים והפסחים לאמר לא יבוא דוד הנה'(פסוק ו')

מי אמר משפט זה לדוד? הסבר את משמעות הכתוב במשפט זה. ענה לפי פרוש אחד שלמדת.

ג.'ויאמר דוד ביום ההוא : כל מכה יבוסי ויגע בצינור ואת הפסחים ואת העורים שנאי נפש דוד'

בדברי הימים (א, יא', ו') כתוב שמי שיקיים תנאי זה 'יהי-ה לראש ושר'.

הסבר את התנאי הכתוב בפסוק זה. ענה לפי פרוש אחד שלמדת.

10. מלכים א', פרק יח'

א. ציין דבר חיובי(טוב) שאנו יכולים ללמוד מהמתואר בפרק יח' על מלכותו של אחאב.

ב. ציין דבר שלילי (רע) שאנו יכולים ללמוד מהמתואר בפרק יח' על מלכותו של אחאב.

ג. " דאמר רבי שמואל בר נחמן: דורו של אחאב עובדי עבודת כוכבים היו, והיו יוצאין למלחמה ונוצחין'. ולמה כן?

שלא היה ביניהן דילטורין. לפיכך היו יוצאין למלחמה ונוצחין".(דברים רבה ה')

איזו מידה טובה הייתה בדורו של אחאב, ומה זכה דורו בגללה?

11. מלכים א', פרק ג: מלכות שלמה

א. על פי הכתוב בפסוקים ג'-ה' מה היה מצבו הרוחני של שלמה בתחילת ימי מלכותו?

ב. לאור הכתוב בפסוק ג' מהו הקושי העולה מפסוק א'?

ג. מדוע נישואיו של שלמה לבת פרעה אינם נחשבים כחטא , הוסף הוכחה מהפסוקים.

1. שמואל ב, פרק ה': המלכת דוד.  
   א. מדוע כאן בפרק ה' משחו את דוד למלך על כל ישראל בחברון הרי הוא כבר נמשח למלך בפרק ב'?
2. 'וידע דוד כי הכינו ה' למלך על ישראל, וכי נשא ממלכתו בעבור עמו ישראל' מה הדבר שדוד הבין הכתוב בפסוק זה, ומדוע הבין זאת?
3. הסבר לפי אחד הפרושים את ההנחיה שקיבל דוד מה' לקראת המלחמה השנייה נגד הפלישתים מעמק רפאים.

### מלכים א', פרק ג: מלכות שלמה

עיין בפסוקים ה'- יד'

1) מה הציע ה' לשלמה בהתגלות בגבעון? ומה ענה שלמה?

2) מדוע תשובתו של שלמה מצאה חן בעיני ה'?

3) מה בתגובה הבטיח ה' לשלמה בלא תנאי , ומה הבטיח לשלמה בתנאי שיקיים את מצוות ה' ?

4)מה הביא את ישראל להכיר כי 'חכמת אלוקים' בקרב שלמה?

### מלכים א פרק י"ט- בריחת אליהו

1. 'ויאמר לו: מה לך פה אליהו'

מי שאל את אליהו שאלה זו, ובאיזו הקשר נשאלה השאלה ?

1. מה הייתה תשובתו של אליהו לשאלה זו?
2. אליהו הנביא אומר על עצמו 'קנא קנאתי לה' אלוקי צבאות' כתוב שתי פעולות של אליהו המבטאים קנאות (בפרק יז' –יח')
3. מדוע מצווה ה' את אליהו למשוח את חזאל למלך ארם ויהוא למלך ישראל ואלישע בן שפט לנביא?

## חלק שלישי - בקיאות בנביאים ראשונים

1. כתוב את האירועים שלפניך, על פי סדר התרחשותם: החלום בגבעון, מעמד הר הכרמל, הבקשה של דוד לבנות את בית המקדש, העלאת ארון ה' לירושלים, פילוג הממלכה.

2. כתוב את האירועים שלפניך, על פי סדר התרחשותם: מות אבשלום, מות יואב, מות אחֹיֹתפל, מות דוד, מות אוריה.

3. א. מדוע רצה דוד לעשות חסד עם מפיבשת?

ב. מה הן שתי ההבטחות של דוד למפיבשת?

4. א.מדוע שלח דוד שליחים אל חנון בן נחש?

ב. מה עשה חנון לשליחי דוד?

5. א. מה היה החסד שעשה ברזילאי הגלעדי עם דוד?

ב. מי גמל לצאצאי ברזילאי על מעשיהם?

6. א. מה הורה אליהו לעובדיהו?

ב. עובדיהו עשה מעשה מיוחד, וסיפר עליו לאליהו. מהו מעשה זה?

7. א. כיצד סייעה האישה מבחורים לאנשי דוד?

ב. כיצד סייעה האישה מאבלה בית מעכה ליואב?

8. א. מי היה ציבא?

ב. מהו המידע השקרי שמסר ציבא לדוד?

9. "חזק ונתחזק בעד עמינו ובעד ערי אלוקינו וה' יעשה הטוב בעיניו" מי אמר את הדברים האלה, ובאיזה הקשר?

11. כתוב מה מסופר על כל אחד מן המקומות האלה בספרי נביאים ראשונים: א. חברון. ב. נחל כרית. ג. רבת בני עמון.

12. כתוב באיזה הקשר נזכרה כל אחת מן הדמויות האלה בספרי נביאים ראשונים: א. חירם מלך צור. ב. תמר אחות אבשלום. ג. איתי הגיתי.

13. א. מה עשה דוד לאחר שחלה הילד שבת שבע ילדה לו, ומה עשה דוד לאחר מות הילד?

ב. הבא הסבר להתנהגות זו.

14. א.לאן בא רחבעם כדי שהעם ימליך אותו?

ב. מה ביקש העם מרחבעם?

15. א.מה הציע אחאב לנבות?

ב. מה היה הנימוק של נבות לדחיית ההצעה?

16. א.היכן העמיד ירבעם עגלים?

ב. מה היתה העיר הבירה הראשונה של ירבעם?

17. א. מה היה העונש של אביתר על חלקו במרד אדניהו?

ב. לפי דברי שלמה, מדוע העונש של אביתר לא היה חמור יותר?

18. א. מהו המעשה שעליו הוכיח נתן הנביא את דוד?

ב. מה הייתה תגובת דוד על תוכחת נתן?

19. א. מדוע עלה יואב להילחם באבלה בית מעכה?

ב. כיצד ניצלה העיר בסוף?

20. א. מה ציווה דוד על שלמה לעשות ליואב בן צרויה?

ב. מדוע ציווה זאת דוד?

21. א. מה עשה דוד כאשר הילד שנולד לו מבת־שבע חלה, ומה עשה דוד לאחר מות הילד?

ב. מה היה ההסבר של דוד להתנהגות שלו לאחר מות הילד?

22. א. מה היה החסד שעשה ברזילאי הגלעדי עם דוד?

ב. מי גמל לצאצאי ברזילאי על מעשיהם?

23. ציין 3 הבדלים בין המלכים דוד ושלמה.(התייחס לנתונים הבאים: כיצד הומלך, כמה נשים היו לו, צורת המשפט המיוחדת לו).

24. השווה בין ממלכת ישראל ויהודה על פי מה שלמדת. (התייחס לנתונים הבאים: מאיזה שבט היה המלך, מה היה הקשר בינם לבין הקדוש ברוך הוא (חטא/אמונה), היכן הייתה עיר הבירה שלהם).

25. כתוב את האירועים שעל פי סדר התרחשותם:

שמעי בן גרא מקלל את דוד, ירבעם פועל נגד רחבעם, אבשלום מכריז על המרד בדוד, רזון בן אלידע פועל נגד שלמה, חנון בן נחש פוגע בעבדי דוד.

26. א. מי הרג את אמנון?

ב. מדוע הוא הרג את אמנון?

27. א. מי היה רחבעם?

ב. מי היה ירבעם??

. 28.'הנני מקים עליך רעה מביתך'

בעקבות איזה חטא אמר נתן הנביא לדוד דברים אלה?

. 29.שלמה נתבשר שיענש עקב נשיאת הנשים הנוכריות.

א. באיזה עונש?

ב. ה' הקל בעונשו של שלמה, כתוב את אחת מההקלות.

30. 'עד מתי אתם פוסחים על שתי הסעיפים' מי אמר למי משפט זה? ומהו פרוש משפט זה?

## חלק רביעי- מכירת יוסף

1 . בראשית פרק לז'.

מה הם החלומות שחלם יוסף?

2. בראשית פרק לז'.

כתוב 2 סיבות מדוע שנאו האחים את יוסף.

3.בראשית פרק לז.

מה הציעו ראובן ויהודה לעשות ליוסף במקום להרוג אותו בידיים?

4. כתב הספורנו: ' והנה הגיד הכתוב כי ציירו בלבם וחשבו את יוסף לנוכל ומתנקש בנפשם להמיתם בעולם הזה או בעולם הבא או בשניהם והתורה אמרה הבא להרגך כו' (השכם להורגו):

מדוע לדברי הספורנו רצו האחים להרוג את יוסף?

5.בראשית פרק מא'.

מה היו החלומות של פרעה? ומה הם מסמלים?

6.בראשית פרקים מב' מד'.

מה החביא יוסף בשקים של אחיו כשחזרו לביתם?

7. כיצד קשורה מכירת יוסף לברית בין הבתרים?

8.בראשית פרק מג.

כיצד שכנע יהודה את יעקב אבינו לשלוח את בנימין למצרים?(2 סיבות)

בהצלחה